ᱡᱚᱥᱣᱚᱸᱛ ᱥᱤᱝ

ᱢᱮᱡᱚᱨ ᱡᱚᱥᱣᱚᱸᱛ ᱥᱤᱝ (᱓ ᱡᱟᱱᱩᱣᱟᱨᱤ ᱑᱙᱓᱘-᱒᱗ ᱥᱮᱯᱴᱮᱢᱵᱚᱨ ᱒᱐᱒᱐) ᱫᱚ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱤᱱᱤᱡ ᱢᱤᱫ ᱚᱯᱷᱤᱥᱟᱨ ᱟᱨ ᱥᱤᱧᱚᱛᱤᱭᱟᱹ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱛᱷᱟᱯᱚᱱᱤᱭᱟᱹ ᱥᱚᱦᱮᱫ ᱠᱚ ᱢᱩᱫᱽᱨᱮ ᱢᱤᱫᱴᱟᱹᱝ ᱮ ᱛᱟᱦᱮᱸ ᱠᱟᱱᱟᱭ, ᱟᱨ ᱥᱤᱧᱚᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱰᱷᱮᱨ ᱚᱠᱛᱚ ᱞᱟᱹᱜᱤᱫ ᱥᱚᱦᱮᱫ ᱠᱚ ᱢᱩᱫᱽᱨᱮ ᱢᱤᱫᱴᱟᱹᱝ ᱮ ᱛᱟᱦᱮᱸ ᱠᱟᱱᱟ, ᱑᱙᱘᱐ ᱠᱷᱚᱱ ᱒᱐᱑᱔ ᱥᱟᱞ ᱢᱩᱫᱽᱨᱮ ᱞᱮᱛᱟᱲ ᱞᱳᱠᱥᱚᱵᱷᱟ ᱥᱮ ᱨᱟᱡᱽᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱒᱐᱑᱒ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱨᱮ ᱩᱱᱤᱫᱚ ᱮᱱ ᱰᱤ ᱮ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱯᱚᱫᱽ ᱨᱮ ᱠᱟᱱᱰᱤᱰᱮᱴ ᱮ ᱛᱟᱦᱮᱸ ᱠᱟᱱᱟᱭ ᱾ ᱥᱤᱝ ᱫᱚ ᱛᱟᱦᱮᱸ ᱠᱟᱱᱟ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱢᱤᱫᱴᱟᱹᱝ ᱥᱩᱢᱩᱝ ᱟᱹᱭᱩᱨᱤᱡ ᱡᱟᱦᱟᱸᱭ ᱫᱚ ᱵᱤᱞᱟᱹᱛ ᱠᱟᱹᱣᱰᱤ ᱟᱨ ᱫᱤᱥᱚᱢ ᱫᱩᱜ ᱫᱚᱦᱚ ᱢᱚᱱᱛᱨᱤ ᱵᱮᱱᱟᱜ ᱨᱮᱱᱟᱜ ᱢᱟᱹᱱᱮ ᱦᱟᱢᱮᱴ ᱞᱮᱫᱟᱭ ᱾

ᱩᱱᱤ ᱫᱚ ᱵᱤᱡᱮᱯᱤ ᱴᱤᱠᱮᱴ ᱛᱮ ᱢᱚᱬᱮ ᱫᱷᱟᱣ ᱨᱟᱡᱽᱥᱚᱵᱷᱟ ᱨᱮ (᱑᱙᱘᱐, ᱑᱙᱘᱖, ᱑᱙᱙᱘, ᱑᱙᱙᱙, ᱒᱐᱐᱔) ᱟᱨ ᱯᱩᱱ ᱫᱷᱟᱣ ᱞᱳᱠ ᱥᱚᱵᱷᱟ (᱑᱙᱙᱐, ᱑᱙᱙᱑, ᱑᱙᱙᱖, ᱒᱐᱐᱙) ᱨᱮ ᱵᱟᱪᱷᱱᱟᱣ ᱞᱮᱱᱟᱭ ᱾ ᱑᱙᱙᱘ ᱠᱷᱚᱱ ᱒᱐᱐᱔ ᱥᱟᱞ ᱢᱩᱫᱽᱨᱮ ᱵᱟᱡᱽᱯᱮᱭᱤ ᱥᱟᱥᱚᱱ ᱚᱠᱛᱚ ᱨᱮ ᱩᱱᱤᱫᱚ ᱠᱟᱹᱣᱰᱤ, ᱵᱤᱞᱟᱹᱛ ᱠᱟᱹᱢᱤ ᱟᱨ ᱫᱤᱥᱚᱢ ᱫᱩᱜ ᱫᱚᱦᱚ ᱥᱟᱶᱛᱮ ᱟᱹᱰᱤ ᱜᱟᱱ ᱠᱮᱵᱤᱱᱮᱴ ᱵᱤᱵᱷᱟᱜᱽ ᱠᱚᱣᱟᱜ ᱦᱟᱛᱟᱣ ᱞᱮᱫᱟ ᱾ ᱑᱙᱙᱘ ᱠᱷᱚᱱ ᱑᱙᱙᱙ ᱥᱟᱞ ᱢᱩᱫᱽᱨᱮ ᱩᱱᱤ ᱫᱚ ᱯᱞᱟᱱᱱᱤᱝ ᱠᱚᱢᱤᱥᱚᱱ ᱨᱤᱱᱤᱡ ᱡᱚᱜᱚ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ ᱑᱙᱙᱘ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱯᱚᱨᱢᱟᱬᱩ ᱵᱤᱰᱟᱹᱣ ᱛᱟᱭᱚᱢ, ᱩᱱᱤ ᱫᱚ ᱯᱚᱨᱢᱟᱬᱩ ᱨᱤᱛᱤ ᱟᱨ ᱨᱚᱬᱱᱤᱛᱤ ᱥᱟᱞᱟᱜ ᱡᱚᱯᱚᱲᱟᱣ ᱨᱮ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱥᱟᱞᱟᱜ ᱞᱮᱛᱟᱲ ᱟᱭᱢᱟ ᱫᱤᱱ ᱨᱮᱱᱟᱜ ᱜᱟᱞᱢᱟᱨᱟᱣ ᱞᱟᱹᱜᱤᱫ ᱩᱱᱤ ᱢᱟᱨᱟᱝ ᱢᱚᱱᱛᱨᱤ ᱵᱟᱡᱽᱯᱮᱭᱤ ᱦᱚᱛᱮᱛᱮ ᱥᱤᱧᱚᱛ ᱨᱤᱱ ᱥᱚᱦᱮᱫ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱮ ᱵᱟᱦᱟᱞ ᱞᱮᱫᱮᱭᱟ ᱛᱟᱦᱮᱸᱫ ᱾ ᱒᱐᱐᱔ ᱥᱟᱞ ᱨᱮ ᱟᱡᱟᱜ ᱫᱚᱞ ᱫᱟᱲᱮ ᱦᱟᱹᱲ ᱛᱟᱭᱚᱢ ᱡᱚᱥᱣᱚᱸᱛ ᱥᱤᱝ ᱫᱚ ᱒᱐᱐᱔ ᱠᱷᱚᱱ ᱒᱐᱐᱙ ᱥᱟᱞ ᱫᱷᱟᱹᱨᱤᱡ ᱨᱟᱡᱽᱥᱚᱵᱷᱟ ᱨᱮ ᱮᱴᱟᱜ ᱜᱟᱫᱮᱞ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱥᱤᱝ ᱟᱜ ᱡᱟᱱᱟᱢ ᱫᱚ ᱓ ᱡᱟᱱᱩᱣᱟᱨᱤ ᱑᱙᱓᱘ ᱥᱟᱞ ᱨᱮ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱵᱟᱲᱢᱮᱨ ᱦᱚᱱᱚᱛ ᱡᱟᱥᱚᱞ ᱟᱹᱛᱩ ᱨᱮ ᱢᱤᱫ ᱨᱟᱡᱽᱯᱩᱛ ᱜᱷᱟᱨᱚᱸᱡᱽ ᱨᱮᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱡᱟᱥᱚᱞ ᱨᱤᱱᱤᱡ ᱥᱚᱨᱫᱟᱨ ᱥᱤᱝ ᱨᱟᱴᱷᱳᱲ ᱟᱨ ᱟᱡ ᱟᱭᱳ ᱫᱚ ᱠᱩᱶᱟᱨ ᱵᱟᱭᱥᱟ ᱛᱟᱦᱮᱸ ᱠᱟᱱᱟ ᱾ ᱥᱤᱝ ᱟᱜ ᱵᱟᱯᱞᱟ ᱫᱚ ᱥᱤᱛᱚᱞ ᱠᱚᱶᱟᱨ ᱥᱟᱞᱟᱜ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱨᱤᱱ ᱵᱟᱨᱭᱟ ᱵᱮᱴᱟ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱤᱡ ᱢᱟᱨᱟᱝ ᱵᱮᱴᱟ ᱫᱚ ᱢᱟᱱᱵᱮᱱᱫᱨᱚ ᱥᱤᱝ ᱫᱚ ᱵᱟᱲᱢᱮᱨ ᱠᱷᱚᱱ ᱢᱟᱨᱮ ᱥᱚᱸᱥᱚᱫᱮ ᱢᱮᱱᱟᱭᱟ ᱾ ᱩᱱᱤ ᱑᱙᱖᱐ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱮ ᱢᱤᱫ ᱚᱯᱷᱤᱥᱟᱨᱮ ᱛᱟᱦᱮᱸ ᱠᱟᱱᱟ ᱟᱨ ᱢᱮᱭᱳ ᱠᱚᱞᱮᱡᱽ ᱟᱨ ᱡᱟᱹᱛᱤᱭᱟᱹᱨᱤ ᱨᱩᱠᱷᱟᱹᱭ ᱮᱠᱟᱰᱮᱢᱤ, ᱠᱷᱚᱰᱚᱠᱣᱟᱥᱞᱟ ᱨᱤᱱᱤᱡ ᱢᱟᱨᱮ ᱯᱟᱹᱴᱷᱩᱣᱟᱹ ᱛᱟᱦᱮᱸ ᱠᱟᱱᱟᱭ ᱾

ᱠᱟᱹᱢᱤ ᱜᱷᱚᱴᱚᱱ

ᱵᱟᱡᱽᱯᱮᱭᱤ ᱥᱚᱨᱠᱟᱨ ᱨᱮ, ᱥᱤᱝ ᱫᱚ ᱵᱤᱞᱟᱹᱛ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ, ᱟᱨ ᱛᱟᱭᱚᱢ ᱛᱮ ᱠᱟᱹᱣᱰᱤ ᱢᱚᱱᱛᱨᱤ ᱵᱮᱱᱟᱣ ᱮᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ